Gandia celebrarà una nova reunió del Fòrum Econòmic i Social dilluns que ve
22 novembre 2023

## Gandia celebrarà una nova reunió del Fòrum Econòmic i Social dilluns que ve22 novembre 2023Última actualització: 22 novembre 2023

![](../gestion/img/d47df1c6a538a9f06ceee2606e2e040e3157682c8d8536ecd7a671320dc8557d.jpg)  
  

L'alcalde de Gandia, **José Manuel Prieto**, ha anunciat aquest matí que el pròxim dilluns se celebrarà una nova reunió del **Fòrum Econòmic i Social** a partir de les 9.30 hores a l'Urbalab.

La trobada, on està prevista la participació de representants empresarials, sindicals i portaveus de les forces polítiques representades a l'Ajuntament, té com a objectiu abordar les línies mestres dels pressupostos de Gandia del pròxim any així com les esmenes que com a ciutat es presenten de manera conjunta els grups parlamentaris de les Corts Valencianes.

Tal com ha recordat l'alcalde, els pressupostos de la Generalitat ja han estat publicats i el govern municipal està desenvolupant el document per als comptes municipals del pròxim any.  
"_Tots dos pressupostos han de contemplar les inversions que necessitem, les infraestructures que demanem i que han de ser una realitat en breu, i l'aposta pel nostre teixit productiu_" ha declarat la primera autoritat municipal qui ha incidit en la importància del diàleg i consens en els temes de ciutat.

Per acabar, Prieto ha avançat que durant la reunió del Fòrum proposarà la constitució d'un òrgan de caràcter permanent: el Consell Econòmic i Social de Gandia. Un organisme on participaran tots els agents implicats, els actors socials i polítics.  
"_El que importa ara és pensar en allò que Gandia necessita i, sobretot, avançar, acordar, gestionar, consensuar per aconseguir allò que Gandia mereix per sobre dels interessos particulars o partidistes_".

[Twittear](https://twitter.com/share)